Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 166

a) Alapműveletek egész számokkal és tizedes törtekkel 4 óra Összeadás, szorzás zsebszámológéppel, előzetes becslés, utólag ellenőrzés. Mekkora az eltérés a becslés és a számolás között? Elfogadható-e, vagy tévedés valamelyik? Melyiket válasszam? A tanulók közel azonos térfogatú, de nagyon eltérő alakú, lapos, hosszúkás, illetve kocka alakú téglatestekkel dolgozzanak. Becsüljék meg, melyiknek a legnagyobb a térfogata, majd mérjenek és számoljanak zsebszámológéppel. Egy tizedesjegy pontosságú, cm-ben mért adatokkal számoljanak. Végezzenek hasonló becsléseket és számításokat a felszínre vonatkozóan is. Páros és csoportmunka, majd az eredmények bemutatása faliújságon, „poszteren”.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes